Marius Damian - Virtuala, Emma ... 


Totul e pregatit. Isi aseaza casca pe cap, isi trage manusa pe mâna stânga si ... Engage ... 
Gestul capitanului Picard il face sa râda pe infundate. PC-ul reactioneaza rapid si in câteva 
secunde este inauntru. Acolo e fericit. Poate fi oricine. Nu conteaza ca are doar 22 ani, ca 
lucreaza ca asistent de programator la Sky Net, ca primeste saptamânal doar atâtea credite cât 
sa isi poata plati camaruta unde locuieste si sa manânce zilnic la cantina cartierului, la un loc 
cu majoritatea. E bine, deocamdata. Dupa câteva minute de surfare serverul trimite 
atentionarea — Utilizator Giani ati depasit timpul alocat pentru aceasta luna! Creditul 
disponibil este deja aproape de epuizare. Suparat, plonjeaza si dupa câteva incercari reuseste 
sa depaseasca protectiuile. E liber, deocamdata. Insa cerberii informatici vegheaza. Trebuie sa- 
si schimbe identitatea cât mai repede, altfel iar se va pomeni la usa cu politistii, ca data 
trecuta.... 

Surfa fericit printre niste insule virtuale si discuta cu niste persoane foarte agreabile. Reusise 
sa depaseasca toate protectiile si habar nu avusese ca existau si superrii — cerberii virtuali, 
invizibili dar atotprezenti, care pazeau matricea de cei ca el — prea saraci pentru a-si permite 
timp nelimitat in retea dar suficient de dependenti de lumea virtuala incât sa nu tina cont de 
nimic. Superrii erau in legatura permanenta cu computerul politiei si toate problemele din 
matrice erau imediat raportate, asa ca echipajele se prezentau la adresele nefericitilor depistati 
aproape instantaneu. Asa o patise si el — se dezmeticise când auzise niste batai puternice in 
usa si o voce puternica — Deschide. Politia! Primul impuls a fost sa incerce sa fuga, 
dar...degeaba. Locuia la etajul 166 si singurul loc pe u de putea iesi era fereastra. lar daca 
iesea... 

Deschisese usa si o lumina puternica il orbise momentan. Politistii il insfacasera si in câteva 
minute plutise in aerodina agravifica pina la sediu, unde il aranjasera rapid. Dupa incident, 
anuntasera si compania Sky Net unde lucra si il retrogradasera urgent. Noroc ca nu il 
concediasera! Probabil ca fusese prea bun ca programator si de aceea il mentinusera intr-un 
post mai prost platit unde lucra ca asistent al unui tip tembel, caruia ii scria majoritatea liniilor 
de program si acela incasa cecurile barosane. 

Dupa incident cautase si gasise o comunitate de hackeri care traiau numai pentru a fenta 
matricea.Unul dintre acestia era Marcello, fostul sau profesor, unul dintre cei mai buni 
programatori cunoscuti de el. Era renumit in lumea lor mai ales pentru faptul ca reusise sa 
pacaleasca computerele aeroportului si trimisese unul dintre turbojeturile pline de barosani sa 
aterizeze la mama dracului, in Africa. Smecherii din turbojet se trezisera inconjurati de 
membrii unui trib, aproape goi, cu câteva capre de ate si câtiva copii curtile umflate si ochii 
lipiti din cauza mustelor, la coborârea din avion, pe o veche pista militara din nordul Africii. 
Scandalul fusese imens. Fusese alertata chiar si Agentia. Se cutremura gândindu-se... Numai 
numele acesteia inspira frica. Circulau povesti ca angajatii Agentiei erau niste cyborgi 
superumani, fara nici o conditionare si care ucideau un om asa cum ar strivi o furnica... Nu 
intâlnise niciodata un agent, insa vazuse o victima a acestora. Tipa fusese prostituata si lucra 
pentru un fel de agentie sexuala pentru barosani, cei care aveau credite destule sa leneveasca 
in hotelurile subspatiale. Unul dintre clientii ei se dovedise a fi un terorist asiatic si baietii o 
luasera si pe ea la intrebari. Cadavrul ei fusese aruncat undeva langa unul din pilonii podului. 
Arata oribil. Pielea era arsa, parca ar fi fost bagata in cuptor iar oasele erau maruntite de parca 
ar fi trecut prin masina de tocat. 

Puah! Se cutremura amintindu-s1...Dadu drumul in retea celor doua programe disimulative 
primite de la Marcello care se transformara in doua pisicute. Cerberii le reperara urgent si o 
zbughira pe urmele acestora. Era linistit deocamdata. Isi relua infatisarea sa obisnuita in retea 
si prinse din mers un boot micut care cauta adrese de utilizatori novici si nepriceputi. Ii 


rescrise rapid câteva linii de program dupa care il incaleca si porni in viteza spre barul lui 
Mack. 

Unul dintre primele baruri virtuale din retea, puteai sta linistit de vorba cu clientii localului in 
timp ce sorbeai diferitele bauturi oferite de Mack. Acesta adoptase imaginea clasica a 
barmanilor. Rubicond, cu o mustata neagra si un sort alb petrecut peste burta era sufletul 
barului. 

- Salutare! Cam târziu, Giani, pe unde ai umblat? ricana Mack impingându-i in fata un pahar 
cu un lichid albastrui. 

- Ce-i asta, Mack? raspunse Giani. Vrei sa ma otravesti, il necaji pe barman, care facu o mutra 
de om disperat si se intoarse spre o tipa inalta care se apropiase de bar. Tânarul sorbi putin din 
pahar si privi ganditor prin incapere. Nici un cunoscut. Nu putea ramâne mult acolo, cerberii 
nu puteau fi prea mult pacaliti de pisicute. 

- De abia am scapat de superri in seara asta, continua Giani. 

- Nu mai spune nimic de nemernicii aia. Au fost mai devreme pe aici, cautau o tipa, Emma. 
Mi-au aratat si o fotografie. Uite-te si tu! si ii arunca fotografia in fata. 

Giani simti ca inima i se opreste. Din fotografie ii zâmbea EA. Fata din visurile sale cele mai 
fierbinti. obiectul dorintelor sale cele mai ascunse. Obsesia lui. Cea pe care o cauta de multa 
vreme, in real si in matrice, fara sa o gaseasca vreodata... 

- Aaa, au mai zis ceva de tipa asta? zise, încercând sa para nepasator Giani, insa inima ii batea 
nebuneste. 

- Eu nu-s informator, oricum nu le-as fi spus nimic, dar eu nu am vazut-o niciodata. Si ei nu 
au mai spus altceva, decât ca o sa revina zilele astea... 

Giani privi atent fotografia in zimp ce o subrutina copiase deja imaginea la loc sigur, pentru a 
o avea la dispozitie oricând. Ii inapoie poza barmanului si se indrepta agale spre una din 
mesele libere. Harmalaia din bar il indispuse si porni repede spre iesire, cu imaginea Emmei 
in creier, lasându-l pe Mack cu ochii lungiti spre usa. 

Lua din nou bootul care il astepta la usa cuminte, il incaleca si porni o goana nebuneasca prin 
matrice. Cauta o urma a Emmei. Nimic. Nicaieri. Lansa câteva cautatoare prin retea si apoi 
ajunse acasa - locul secret prin care intra nestinghrit in retea, multumita geniului hackerilor lui 
Marcello. Câteva clickuri si sterse toate urmele intrarii neautorizatein matrice. Trebuia sa il 
vorbeasca din nou cu Marcello. El ar putea sa il ajute. Daca mai traia... 

Trecura doua saptamâni pâna ce reusi sa isi faca timp. Lua metroul pâna la capat. De acolo, 
trebuia sa mearga pe jos. Porni hotarât catre cartirul sobolanilor, cum era denumit. Acolo erau 
toti orfanii sistemului, toti cei care, dintr-un motiv sau altul, nu puteau sau nu doreau sa 
traiasca in societatea condusa de multinationale si guvernata din cladirile subspauiale. Politia ii 
lasa in pace, insa faceau raiduri periodice si când gaseau suspecti, ii aranjau rapid. Blocuri 
criogenice de reeducare erau destule...Umbra devenea din ce in ce mai deasa. Inserarea se 
apropia. privi in sus si zari caile de acces aeriene pe unde circulau intr-un ritm ametitor 
vehiculele agravifice conduse de cei mai norocosi ca el. Caile aeriene se suprapuneau pâna la 
ultimul etaj al blocurilor subtiri si ametitor de inalte. Intr-unul din ele traia si el. cea mai inalta 
cladire din oras era cea unde lucra si el. Sediul Sky Net, cea mai mare companie de pe 
planeta. 

Pasea cu grija printre mormanele de fiare contorsionate si se ferea de baltile acide care 
impânzeau solul. Nu era nici un copac, nici un fir de iarba. Giani le vazuse doar in filmele 
care rulau la cantina. Natura, asa cu fusese odata, traia doar in serele barosanilor din 
subspatiale. Infrigurat, baga mâinile in buzunare si verifica atent cartela de acces primita de la 
Marcello la ultima vizita. Fara cartela nu ar fi putut reusi sa intre in adapostul subteran unde 
traia si fostul sau profesor. era acolo, in buzunar, lânga imaginea holografica a Emmei, lânga 
inima lui. In cele doua saptamâni o visase in fiecare noapte... Se opri lânga unul din pilonii 
podului care facea legatura intre oras si vechea autostrada etajata, acumcazuta in paragina... 


Poarta de intrare in subteran era disimulata sub un grafitti care infatisa un dragon cu gura 
deschisa. Isi apasa palma pe ochiul drept si acesta iesi usor, dezvaluind un terminal de acces. 
Baga cartela, tasta codul de acces si usa se deschise brusc. Intra. Usa se inchise la fel de brusc. 
Cobori câteva trepte si intra in lift. Numara in gând secundele “.. cincisprezece secunde, cred 
ca sunt la mai mult de o suta de metri in subteran..” gândi Giani iesind din lift. In fata se 
intindea o incapere vasta, boltita, plina de lume. Suvoiul se misca aleator si Giani intra si el, 
indreptându-se spre sectorul in care locuia Marcello. Multimea il purta cu ea si mirosurile il 
napadira - acre, dulci, unele placute, altele nu... Dupa cum erau oamenii... Se gândi ca, poate, 
i-ar place sa traiasca si el cu ei, acolo, fara griji... Dar nu, nu... Avea alte prioritati! Poate 
reusea sa scape de declasare, poate reusea sa ajunga la Academie, sa plece si el macar pe 
Luna... Acolo era cu mult mai bine decât aici, jos, printre gunoaie... Visa cu ochii deschisi. Cu 
coada ochiului zari o imagine binecunoscuta pe unul din ecranele uriase care pluteau din loc 
in loc pe culoarul larg dintre sectoare. Era EA, Emma! Se uita la el cu ochii ei verzi, minunati 
iar buzele ei pline parca ii spuneau ceva... Isi facu loc cu coatele, impinse pe unii si altii pâna 
ajunse lânga ecran. Insa Emma disparuse. Giani ramase teapan in fata ecranului, in transa... 

- Hei, baiete! trezeste-te! il zgâltâi o mâna puternica. Scutura mirat din cap si il vazu pe 
Marcello. Acesta era lânga el si ii zâmbea prietenos. 

- Ce, cum...bâigui Giani. 

- Haide, sa mergem. Mi-au spus vecinii ca au vazut un tip care sta hipnotizat lânga ecran si 
am venit si eu sa vad. Iaca, te-am gasit. Ce-i cu tine? Parca ai fi vazut o fantoma, râse 
barbatul. Vino, am ceai cald, bei un pic si dupa ce iti revii, imi povestesti si mie de ce ai 
coborât din nou printre sobolani, mai zise Marcello si o lua inainte, cu Giani dupa el, inca 
buimac. Camaruta profesorului era mica si plina cu vârf de servere vechi, cabluri laolalta cu 
echipamente informatice noi-noute. Marcello ii facu loc tânarului pe unul din scaune, ii umplu 
o cana cu ceai si se aseza si el, pregatindu-se sa asculte. Giani sorbi o gura din ceaiul fierbinte 
si aromat si incepu sa povesteasca... 

Gânditor, barbatul se freca la ochi dupa care porni câteva echipamente, dadu drumul 
protectiilor si astepta initializarea sistemelor. 

- Ai venit bine, Giani. Daca nu o gasim noi, nu o gaseste nimeni. Avem niste vânatori pe 
lânga superrii sunt bieti copilasi, chicoti el. haide, sa vedem ce se poate face. Introduse datele 
cerute, lansa vânatorii dupa care se intoarse spre Giani: 

- Suntem peste tot. Putem accesa orice in reteaua terana. Sau aproape orice... In serverele 
Agentiei nu am intrat deocamdata... Reteaua terana este plina de gauri de care ei habar nu au. 
Am gasit toate usile si locurile ascunse pe care le putem folosi in interesul nostru si am facut o 
harta virtuala. Nu o sa crezi cât de nestiutori sunt, râse sanatos Marcello. Si asta nu-i tot! Am 
intrat si in reteaua superioara! Ei cred ca nu se poate, he,he! Subspatialii aia au niste protectii 
induiosatoare... Majoritatea barosanilor cred ca reteaua lor este independenta, dar de fapt 
exista un nod de comunicare intre cele doua retele mari. Si nodul este...hai sa vad, ghicesti? 
clipi smechereste spre Giani. 

- Pai... nu-mi dau seama, spuse gânditor Giani. Baa, stai. La Agentie nu ati intrat, parca asa 
spuneai. Atunci unde? 

- Exact unde lucrezi tu, copile. La Sky Net este nodul si acolo am reusit sa ne infiltram si noi 
dupa ce le-am turbat cerberii si le-am dat peste cap toate protectiile. Prima data nu mi-am dat 
seama unde vom ajunge. De la Sky Net este un fel de canal vertical, ca o tornada. Am intrat in 
el si ne-am pomenit printre nori, râse Marcello. Dupa aia, a fost floare la ureche. Am lasat 
acolo o usita parolata care se deschide doar pentru vânatorii nostri si este invizibila pentru 
sarmanele protectii terane. Asa ca acum cautam peste tot. Mai stam putin pâna ce vin 
rapoartele ... 


Giani privi si el pe monitoare. Reteaua pulsa si vânatorii serpuiau ascunsi, nevazuti prin toate 
cotloanele, cautând orice farâma de bit lasat eventual la vedere de fantoma lui draga. Timpul 
trecea...Nimic. 

-Imposibil, spuse Marcello dupa ce toti vânatorii se intorsesera cu mâna goala. Nu inteleg... 
Emma ta nu exista in retele. Dar daca e asa, cum de o detectasera superrii si vânatorii nostri 
care sunt de zece ori mai rapizi si mai inteligenti nu au gasit nimic? E un paradox aici, Giani. 
Tu ce crezi? 

- Nu stiu, profesore, chiar nu inteleg. Si mi se pare ca traiesc unul din visele mele de noapte 
cu noapte. Emma imi apare in vis exact asa cum o vezi in imaginea asta. Insa nu o aud 
niciodata...De fiecare data când incearca sa imi spuna ceva, dispare sau ma trezesc eu... 
Marcello apasa pe niste butoane si in câteva minute camaruta deveni neincapatoare. Ceilalti 
hackeri se asezara peste tot prin camera, uitându-se intrebatori spre cei doi. Profesorul le facu 
un rezumat succint, trecând cu eleganta peste partile povestirii care l-ar fi facut sensibil pe 
Giani, care ii multumi in gând acestuia. Ceilalti il ascultara gânditori si dupa ce acesta 
termina, tacerea se lasa in camera. 

- Haideti, spuneti ceva, baieti, izbucni Marcello. Nu v-am chemat sa va vad mutrele astea de 
banditi... 

- Poate nu ai bagat datele corecte... 

- Sau poate ca s-au stricat motorasele... S-or fi gripat vânatorii, i-ai verificat? 

- De unde stiti ca tipa nu este vreo barosana din subspatiale care a gasit cumva nodul cu 
subsolul? 

- Eu cred ca Emma asta este doar o fantoma virtuala. Poate ca ai creat-o chiar tu, Giani, spuse 
unul dintre ei. 

- Nu se poate, nu ma droghez si nici nu ma pricep sa scriu coduri atât de elaborate pentru a 
programa o fata ca ea, care sa le dea cu tifla copoilor in matrice... Mi-as fi amintit cu siguranta 
daca as fi programat-o eu, dar nici la Sky Net nici acasa nu am nici macar un bit necunoscut. 
Sa fi fost creata de altcineva? Mai greu...Cine ar fi putut sa stie ce visez eu? Chiar nu 
inteleg...suspina tânarul. lertati-ma, v-am deranjat cu prostiile mele, mai bine plec mai spuse, 
simtind ca ii venea sa plânga. 

Ceilalti il intelesera si iesira cu totii din incapere, lasându-l sa se linisteasca. Dupa o vreme, 
Marcello intra si porni din nou echipamentele. ” Am o idee ” spuse. Curios, Giani se apropie 
si el de monitoare. Profesorul lansa verificatoarele de câmp sa scaneze reteaua terana - 
Subsolul, cum ii spuneau ceilalti. 

- Daca se ascunde undeva ar trebui sa gasim undeva o deformare a matricei, cam la fel cu 
ascunzatorile si gaurile gasite de noi in retea. Poate foloseste si ea aceleasi scurtaturi ca si noi. 
harta noastra este completa si fiecare locsor gol are un indicator. Sa vedem cum stam cu asta... 
Dupa câteva minute un raport complet aparu pe monitor. Se derula in viteza. Majoritatea 
liniilor era verde. ” Daca gaseste ceva neobisnuit o sa dea o linie rosie cu locatia si posibila 
identitate a entitati virtuale ” spuse preocupat Marcello. 

- Ia uite, a aparut una rosie, exclama Giani. Si inca una... ecranul se umplu de dungi rosii. 
Programul le sintetiza si afisa un raport detaliat. Marcello il studie cu atentie si mirarea facu 
loc preocuparii pe fata barbatului. 

- Sa fiu a naibii, suiera el. E ceva in retea, ceva ce nu am mai vazut pâna acum! Si nu e de-a 
lor, pot sa jur... O fi Emma ta, baiete. In orice ca, e ceva acolo. Asteapta linistit, daca e ceea ce 
vrei tu, s-ar putea sa ai noroc... Hai, du-te acum. Si ai grija la cerberi. Nu se stie niciodata ce 
se poate intâmpla in matrice. Nu vreau sa te vad inghetat, cu mintea la electrozi. 

- O sa am grija, profesore. Multumesc pentru ajutor, mai spuse Giani intinzându-i mâna. Ne 
mai vedem noi... La barul lui Mack? 

- Da, da. Ne-am construit un separeu secret acolo, il gasesti tu - codul de acces este acelasi ca 
la adapost. Ciao! 


Cu mintea clocotind si cu sufletul indoit, Giani ajunse acasa. Intrebarile ii roiau si acum prin 
creier iar raspunsurile nu veneau. Decise sa astepte desfasurarea viitoare a evenimentelor. 
Intre timp, somnul lui era tulburat noapte de noapte de imaginea Emmei. Ajunsese sa nu mai 
stie daca e treaz sau nu. Pericolul era mare deoarece putea intra in retea neprotejat , asa ca 
dupa câteva saptamâni era disperat. Dorea cu infrigurare o fantoma, un vis. Incepu sa creada 
ca innebuneste. Incet dar sigur. Mai intra câteodata in retea si se intâlnea cu Marcello si 
ceilalti in separeul secret de la Mack, unde discutau si despre problema Emmei. Toti erau de 
acord ca problema ii depasea si nu aveau ce face. Deocamdata... Poate dupa ce isi vor 
perfectiona programele...Giani pleca nemângâiat de la intâlniri si apoi hoinarea fara tinta prin 
toate cotloanele matricei cu speranta ca o va intâlni. Nu incetase sa spere, in secret, ca ea 
exista. Cu acest gând adormise si in acea seara. Somnul veni dintr-odata. 

Auzi o bataie in usa. I se paru oare? Nu, cineva era la usa. Se trezi buimac si deschise usa. 
Surpriza aproape ca ii taie rasuflarea. Era EA. Emma. In fata usii. 

- Nu ma inviti inauntru? surâse fata. Avea un zâmbet care ii patrunse pâna in suflet. 

- Ba da, iarta-ma, eu... bâigui Giani. Pofteste, se retrase acesta, facându- lov fetei, care intra. 

- Iubitule, nu avem prea mult timp. Cerberii incearca sa ma gaseasca. Saracutii...As putea sa-i 
distrug cu o simpla miscare a mâinii, continua ea. Dar nu de asta am venit acum. O sa iti spun 
acum mai multe despre mine. Taci, lasa-ma pe mine. Stiu ce vrei sa ma intrebi. Cine sunt eu? 
De unde am aparut? De unde stiu unde stai? De ce ma urmaresc cerberii ? De ce nu apar in 
retea chiar daca sunt acolo? O sa iti povestesc, iubitul meu, continua fata apropiindu-se de el. 
Giani nu se mai putea opri. O strânse in brate si buzele lor se intâlnira intr-un sarut lung si 
adânc, la fel de adânc ca dorinta lui imensa. 

- Sunt creatia ta, Giani. Toate dorintele tale ascunse, toate visele tale nemarturisite mi-au dat 
viata. Reteaua are putere si eu sunt o creatie a retelei insa m-am intrupat din visele tale. Asa 
ca stiu totul despre tine si tu stii totul despre mine. Sunt cea pe care ai visat-o! Si voi fi a ta pe 
veci. 

Giani isi dadu seama ca era adevarat. Acum intelesese totul. Si era fericit ca ea exista. Insa un 
gând netrebnic strica totul ” Emma, dar tu esti virtuala iar eu sunt din carne si oase... Cum 
vom putea fi impreuna vreodata? ” sopti el, cu disperarea in glas. 

- Iubitule, vom reusi...Când va veni momentul, vei stii...iar eu voi fi acolo, cu tine, mai sopti 
fata strecurându-i ceva in palma, dupa care disparu ca o ceata diafana. 

Giani clipi nedumerit. Oare ce se intâmplase? Si de unde se auzea soneria aceea sâcâitoare? 
Era ceasul desteptator. Visase... Se uita in mâna stânga. Avea o imagine a lor, Giani cu Emma 
pe o plaja cu nisip alb... ” A fost aici, nu am visat...” surâse fericit Giani. Da, Emma, o sa 
reusesc. Iti promit ca te voi gasi. Saruta cristalul holo cu imaginea lor si se pregati. Trebuia sa 
gaseasca plaja. Totul e pregatit. Isi aseaza casca pe cap, isi trage manusa pe mâna stânga si ... 
Engage! E inauntru... Porni toate protectiile si zbura direct spre barul lui Mack. Ii povesti totul 
profesorului care era, ca de obicei, la separeul lor secret, dupa care se lansa intr-un vârtej 
nebun in cautarea plajei lor. Dupa ce scotoci prin toate ungherele stiute si nestiute ale 
matricei, se opri descurajat lânga o formatiune solida de date. Era obosit. Insa mai mult de 
atât, o dorea pe Emma atât de mult si faptul ca nu putea fi cu ea il innebunea. Se uita inspre 
cerul verzui care acoperea reteaua si sopti “ Emma, Emma unde esti?” In acel moment unul 
din pilonii bazei de lânga el se trase deoparte . Uimit, intra. In fata lui era oceanul. Plaja cu 
nisipul alb. Totul era acolo. “ Emma a fost o super parola, când am pronuntat cuvântul am 
ajuns la un nivel superior sau diferit, unde ceilalti nu au acces..” gândi rapid Giani. “Aici e 
casa ei...A noastra” se corecta acesta. Si o vazu. Statea intinsa pe nisip, perfecta in frumusetea 
ei absoluta. Se apropie incet si se apleca deasupra ei. O saruta si bratele ei subtiri ii cuprinsera 
gâtul. Ea se arcui si se lipi de Giani. Voia sa o simta toata, voia sa inghete timpul in acel 
moment... 


Insa cerberii vegheau. Tocmai fusesera imbunatati si reflexele lor devenisera mai bune. 
Dupa ce prinsesera toate porcariile trimise sa-i deruteze gasisera adresa de unde se conecta 
Giani. Asa ca politia era la usa deja. Nu mai statura pe gânduri. Au spart usa si l-au gasit 
conectat. Unul dintre ei a taiat conexiuea si Giani se trezi dintr-odata in camera lui, inconjurat 
de politisti. Buimacit de schimbarea brusca de decor, ii trebuira câteva secunde pâna sa 
realizeze ce se intâmplase. Nu mai avea scapare. Era a doua oara... Il vor lua si il vor duce 
direct la blocurile criogenice unde creierul ii va fi spalat si nu va mai avea acces la retea. 
Niciodata... Hotarârea ii aparu imediat ca o consecinta logica. Decât asa, mai bine...Si se 
arunca cu capul direct prin fereastra deschisa. De la etajul 166 era ceva drum de facut in jos. 
Rememora intr-un flash rapid momentele sale cu Emma si cu chipul ei in minte se pregati. 
Astepta impactul. Si linistea. Vesnicia... 

Impactul veni intr-un târziu, dar nu era cum crezuse. Nu simti nici o durere. Doar o mica 
schimbare, electrica parca... Isi privi mâinile. Devenisera transparente. Corpul se subtie si 
deveni diafan. Cadea acum cu viteza de-a lungul unui curcubeu solid. Caderea continua insa 
viteza se micsora pâna ce se opri. Se uita in jur si vazu nisipul, plaja, oceanul. Se vazu pe sine 
oglindindu-se in apa lina a oceanului. Era o noua fiinta. Digitala. Si nu era singur. O alta 
umbra se oglindea in apa lina. Se intoarse fericit. Era ea. 

Virtuala, Emma... 


